|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.01.2023.

|  |
| --- |
|  |

**Спољнотрговинска робна размена, за децембар 2022.****Укупна спољнотрговинска робна размена Србије за период јануар-децембар 2022. године износи:**–**70206,7 милионa долара – пораст од 17,0% у односу на исти период претходне године;**–**66613,4 милиона евра – пораст од 31,1% у односу на исти период претходне године.****Извезено** је робе у вредности од **29058,2** **мил. долара**, што чини раст од 12,4% у односу на исти период претходне године, а **увезено** је робе у вредности од **41148,5 мил. долара**, што је за 20,4% више него у истом периоду претходне године. **Извоз** робе, изражен у **еврима**, имао је вредност од **27604,7 милиона**, што је чини раст од 26,3% у поређењу са са истим периодом претходне године. **Увоз** робе имао је вредност од **39008,7 милиона**, што представља повећање од 34,8% у односу на исти период прошле године. **Дефицит** износи **12090,2 мил. долара**, што чини **повећање од 44,9%** у односу на исти период претходне године. Изражен у еврима, дефицит износи **11404,0** милиона, што је **повећање од 61,1**% у поређењу са истим периодом претходне године.**Покривеност увоза извозом** је **70,6%** и мања је од покривености у истом периоду претходне године, када је износила 75,6%.Посматрано регионално, највеће учешће у извозу Србије имао је Регион Војводине (33,6%); следи Београдски регион (23,3%), Регион Шумадије и Западне Србије (21,0%), Регион Јужне и Источне Србије (19,9%), а око 2,1% извоза је неразврстано по територијама. Највеће учешће у увозу Србије имао је Београдски регион (42,0%); следе Регион Војводине (33,8%), Регион Шумадије и Западне Србије (12,5%), Регион Јужне и Источне Србије (8,0%), а око 3,7% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 64,1%(18612,1 мил. долара), следе роба за широку потрошњу, 25,4% (7379,3) и опрема, 10,6% (3065,7). Некласификована роба по намени износи 0,0% (1,1 мил. долара). У **структури увоза по намени производа** највише су заступљени производи за репродукцију, 59,3% (24419,5 мил. долара), следе роба за широку потрошњу, 17,6% (7254,9), и опрема, 12,1% (4967,0). Некласификована роба по намени износи 11,0% (4507,1 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 58,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 3977.3 | 3785.8 | Кина  | 4982.4 | 4736.2 |
| Босна и Херцеговина  | 2166.9 | 2058.8 | Немачка  | 4692.4 | 4453.5 |
| Италија  | 2103.2 | 1992.1 | Руска Федерација  | 3083.8 | 2930.4 |
| Мађарска  | 1578.8 | 1501.4 | Италија | 2727.2 | 2586.4 |
| Румунија  | 1280.7 | 1213.2 | Мађарска  | 2315.4 | 2148.4 |

Наш други по важности партнер јесу земље CEFTA, са којима имамо суфицит у размени од 2479,3 мил. долара, који је резултат углавном извоза: електричне енергије, житарица и производа од њих, нафте и нафтних деривата, гвожђа и челика и пића. Извоз Србије износи 4613,7 а увоз 2134,4 мил. долара за посматрани период. Покривеност увоза извозом је 216,2%. Изражено у **еврима**, извоз износи 4386,7а увоз 2023,3 мил. евра (суфицит је 2363,4 мил. евра, а покривеност увоза извозом 216,8%).Посматрано појединачно по земљама, највећи суфицит у размени остварен је са земљама из окружења: Црном Гором (извозе се електрична енергија и лекови за малопродају, а увозе се највише електрична енергија и лигнит), Босном и Херцеговином (извозе се највише гасна уља и електрична енергија, а увози се кокс и полукокс од каменог угља и електрична енергија) и Северном Македонијом (извоз електричне енергије и електричних проводника, а увози се највише електрична енергија и топло ваљани производи од гвожђа и челика). Од осталих земаља истиче се и суфицит са Хрватском, Словачком, Румунијом, Великом Британијом, Шведском, Чешком. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Руском Федерацијом, Турском, Ираком, Мађарском, Немачком, Италијом, Белгијом, Данском, Швајцарском, Холандијом, Пољском, Француском, Грчком, Словенијом, Бугарском, САД-ом... **Према одсецима Стандардне међународне трговинске класификације (СМТК)**, извоз првих пет одсека чини 31,9% укупног извоза. Увоз првих пет одсека чини 26,1% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,1%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 3301.5 | 3140.6 | Нафта, нафтини деривати | 3156.8 | 3000.0 |
| Металне руде и отпаци метала | 2020.6 | 1918.1 | Електричне машине и апарати | 2492.2 | 2367.1 |
| Погонске машине и уређаји | 1445.3 | 1377.4 | Природни гас | 1823.7 | 1682.9 |
| Гвожђе и челик | 1284.0 | 1212.5 | Електрична енергија | 1673.1 | 1574.4 |
| Поврће и воће | 1220.2 | 1160.1 | Медицински и фармацеутски производи | 1595.5 | 1517.1 |
|  |  |  |  |  |  |

У **децембру** 2022. годинеје извезено је робе у вредности од **2436,8 милиона долара**, што чини повећање од 6,4% у односу на исти месец претходне године. Увоз је износио **3540,7 милиона долара**,што је повећање од 4,4% у односу на исти месец претходне године.Изражено у еврима извезено је робе у вредности од **2307,0 милиона евра**, што чини повећање од 13,8% у односу на исти месец претходне године. Увоз је износио **3348,5 милиона евра**, што је повећање од 11,6% у односу на исти месец претходне године. Рачунато у доларима, десезонирани индекс децембар 2022 / новембар 2022. године показује раст извоза за 1,7% и раст увоза за 6,4%. Рачунато у еврима, десезонирани индекс децембар 2022 / новембар 2022. године показује раст извоза за 0,4% и раст увоза за 2,9%.Према Номенклатури статистике спољне трговине (**НССТ**) за месец ***децембар***:На листи првих 5 производа у **извозу**, прво место заузима извоз *руде бакра и концентрата* (146 мил. долара)*;* друго место припада извозу *сетова проводника за авионе, возила и бродове* (112 мил. долара); на трећем месту је извоз *електричне енергије,* са 110 мил. долара*;* следиизвоз *нових спољних гума за аутомобиле,* са 43 мил. долара; последње место припада извозу *препарата (прање и чишћење), за малопродају,* са 40 мил. долара.Листа првих 5 производа у **увозу** показује да је *сирова нафта* (209 мил. долара) наш први увозни производ; други по значају је увоз *природног гаса* (181 мил. долара); на трећем месту листе је увоз *електричне енергије* (100 мил. долара); следи увоз *лекова за малопродају* (83 мил. долара); последње место заузима увоз *урее у воденом раствору,* са 42 мил. долара. Важно је напоменути да су подаци за 2021 и 2022. годину ревидирани, због измењеног обухвата електричне енергије. [[Извоз и увоз по секторима и областима КД (производни принцип)](https://www.stat.gov.rs/media/358554/kd_2022_po-mesecima.xlsx)](https://www.stat.gov.rs/media/358554/kd_2022_po-mesecima.xlsx)  [[Извоз и увоз по секторима и одсецима СМТК, рев. 4](https://www.stat.gov.rs/media/358555/smtk_2022_po-mesecima.xlsx)](https://www.stat.gov.rs/media/358555/smtk_2022_po-mesecima.xlsx)Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |